Agt vas vir moord op bejaarde egpaar | Maroela Media
Agt mense is Dinsdag in hegtenis geneem in verband met die moord op 'n bejaarde paartjie, John Morrison (72) en Hester Noble (68), van KwaZulu-Natal. Noble, wat aan emfiseem gely het, is met die pypies van haar suurstoftenk verwurg.
Kapt. Thulani Zwane, 'n polisiewoordvoerder, het gesê die paartjie se bure het verlede week op hul liggame in hul huis in Shongweni Valley afgekom. Morrison is met 'n stuk draad verwurg. Daar was 'n voorwerp in sy mond gedruk en sy hande is agter sy rug vasgebind.
Hul huis is geplunder en hul voertuig is gesteel.
Die agt verdagtes is Dinsdag in die vroeë oggendure aangekeer. Vier van die agt mans word van moord aangekla en die ander vier word aangekla van die besit van gesteelde goedere wat aan die paartjie behoort het.
Die agt verdagtes verskyn Woensdag in die Pinetown-landdroshof.
moorde Pinetown verwurg
AGT mans teen TWEE bejaardes???? NEE HEL MAN!!! Dis baie erg!!!
Dit neem agt mense om die bejaarde paartjie te vermoor? Hoe verskriklik braaf van hulle! Die uitvaagsels. Swakkelinge.